Jeanne Dielman - Gloria biograf & café
Belgien/Frankrig 1975
Længde: 201 min.
Kom i GLORIA og fejr Kvindernes Kampdag søndag den 8. marts, når vi viser det feministiske hovedværk ‘Jeanne Dielman’ af Chantal Akerman fra 1975. Filmen vil blive præsenteret og sat i kontekst af Anne Jerslev, professor ved Institut for Kommunikation, Sektion for Medievidenskab, Københavns Universitet. Vi lover en unik og filmhistorisk oplevelse med dette værk, som løber hele 3 timer og 21 min.
"En sjælden perle af en film", "Genialt, en uforglemmelig oplevelse", "En af 70'ernes store milepæle" skriver den svenske presse om denne unikke film, der ligesom i Sverige også først nu får premiere herhjemme til udvalgte visninger.
Ved fremkomsten i 1975 kaldte Le Monde filmen for filmhistoriens første feministiske mesterværk. Andre kalder filmen "monumental" og det dækker vel egentlig meget godt: I dag funkler filmen som et hovedværk og det er blot på tide, filmen også kan nydes til en specialvisning i GLORIA.